
H µονή του Ξενοφώντος βρίσκεται στη νοτιοδυτική 
ακτή του Αγίου ΄Ὄρους, ανάµεσα στις μονές Δοχεια- 
ρίου και Αγίου Παντελεήμονος. Σύμφωνα µε τα μέχρι 
σήµερα γνωστά ιστορικά στοιχεία, η μονή υφίσταται 
ήδη στα πρώτα χρόνια του [1ου at.!. Το παλαιό καθο- 
λικό της, που τιμάται στο όνομα του Αγίου Γεωργίου, 
είναι ένα κτίριο της μεσοβυζαντινής περιόδου, το 
οποίο κατά καιρούς υπέστη διάφορες τροποποιήσεις 
και προσθήκες2 (Εικ. 1-3). 

Τα αρχιτεκτονικά γλυπτά του καθολικού προσείλκυ- 
σαν την προσοχή τόσο των παλιότερων περιηγητών, 
όπως του Vasilij Barskij>? και tov Porphyrij Uspenskij‘, 
όσο και των νεότερων ερευνητών, όπως του Heinrich 
Brockhaus’. Τα γλυπτά αυτά αποκτούν ιδιαίτερη on- 
pacia, αν ληφθεί υπόψη ο περιορισμένος αριθµός των 
έργων της γλυπτικής στο Αγιον ‘Opoc®, σε αντίθεση 
βέβαια µε τον πλούτο του ζωγραφικού διακόσμου των 
μνημείων του. 

Τα γλυπτά, τα οποία και θα εξετάσουμε στη συνέχεια, 
αποτελούν οι κίονες της λιτής και του κυρίως ναού µε 
τα κιονόκρανα και τα επιθήµατά τους, οι διαχωριστι- 
κοί κιονίσκοι των παραθύρων, το θύρωμα της κεντρι- 
κής εισόδου από τη λιτή προς τον κυρίως ναό, δύο 
υφαψίδια, ένα υπέρθυρο στον εξωνάρθηκα και το µαρ- 
μάρινο τέμπλο του ναού. 


ΚΙΟΝΕΣ ΤΗΣ AITHE ΚΑΙ ΤΟΥ ΚΑΘΟΛΙΚΟΥ 


Στο καθολικό υπάρχουν έξι κίονες, τέσσερις στον κυ- 
ρίως ναό και δύο στη λιτή. Οι βάσεις, οι κορµοί των 
κιόνων και τα κιονόκρανα αποτελούν χωρίς αμφιβο- 
λία υλικό σε δεύτερη χρήση, ενώ τα επιθήµατα των 
κιονοκράνων του κυρίως ναού πρέπει να κατασκευά- 
στηκαν αποκλειστικά για το μνημείο. 


Βάσεις 


Οι βάσεις όλων των κιόνων του κυρίως ναού καθώς και 
του βόρειου κίονα της λιτής είναι κατασκευασμένες 
από λεπτόκοκκο άσπρο μάρμαρο (Εικ. 4-6). Ανήκουν 
στον τύπο της γνωστής από τα παλαιοχριστιανικά χρό- 
via ιωνικής βάσης και σε µια παραλλαγή που δεν uro- 
pei να προσδιοριστεί ακριβώς, γιατί κατά το μεγαλύ- 
tepo μέρος τους είναι εγκιβωτισμένες στο δάπεδο. 
Διακρίνεται µόνο µία σπείρα, µε διάμετρο που κυμαί- 
νεται από 0,51 έως 0,55 μ. Το ορατό ύψος των βάσεων 
είναι από 0,12 έως 0.16 u., προφανώς για να συνδυα- 


στούν µε τους κορμούς των κιόνων, που έχουν διαφο- 
ρετικό ύψος. Οι αποκλίσεις αυτές είναι πολύ συνηθι- 
σμένες σε χριστιανικά μνημεία και οφείλονται στην 
προσπάθεια των αρχιτεκτόνων να προσαρμόσουν στα 
μέτρα του νέου οικοδομήματος αρχιτεκτονικά μέλη 
από παλιότερα κτίρια”. 

Λίγο διαφορετική στη διαµόρφωση της σπείρας είναι 


* H εργασία αυτή αποτέλεσε αντικείµενο ανακοίνωσης του υπογρά- 
φοντος στο ΄Εβδοµο Συμπόσιο Βυζαντινής και Μεταβυζαντινής 
Αρχαιολογίας και Τέχνης της ΧΑΕ το Μάιο του 1987 στην Αθήνα, 
βλ. Πρόγραμμα και περιλήψεις ανακοινώσεων, σ. 63-64. 

1. Το μοναστήρι εμφανίζεται για πρώτη φορά, µε την επωνυμία του 
Ξενοφώντος, στα [035, μπορούμε όμως να το χρονολογήσουμε πολύ 
νωρίτερα: γνωρίζουμε από το Eva μέρος ὁτι είναι αφιερωμένο στον 
΄Αγιο Γεώργιο και από το άλλο ότι ο ιδρυτής του ονομάζεται Ξενο- 
gov. O Ξενοφών, ως ηγούμενος του Αγίου Γεωργίου, υπογράφει 
έγγραφα των μονών του Αγίου ΄Ορους κατά τα έτη 998, 1001 και 
1007. Βλ. σχετικά D. Papachryssanthou, Actes de Prétaton, Ar- 
chives de l’Athos VII, Paris 1975, σ. 92. Επίσης ο ηγούμενος Ξενο- 
φών υπογράφει και σε έγγραφο του 1010 της μονής Ξηροποτάμου, 
βλ. J. Bompaire, Actes de Xéropotamou, Archives de l’ Athos III, 
Paris 1964, αριθ. 2, στίχ. 34-35. Ακόμη, ο βασιλεύς κῦρ Βασίλειος, 
προφανώς ο αυτοκράτορας Βασίλειος Β΄ Βουλγαροκτόνος (976- 
1025), δώρισε στη μονή Ξενοφώντος το μοναστήρι των Ἱερομνήμων, 
δηλαδή τη Βορβορού, βλ. D. Papachryssanthou, Actes de Xéno- 
phon, Archives de l’Athos XV, Paris 1986, αριθ. 1, στίχ. 145-147. 
Μετά από αυτά και σε συνδυασμό µε το γεγονός ότι ο ιδρυτής της 
μονής κῦρ Ξενοφῶν ήταν σύγχρονος του οσίου Αθανασίου της Λαύ- 
ρας, πρέπει να δεχτούμε ότι η μονή του Ξενοφώντος ιδρύθηκε προς 
το τέλος του |0ου αι. Περισσότερα για την ἵδρυση της μονής βλ. 
Papachryssanthou, Actes de Xénophon, ὁ.π., σ. 3 κ.ε. 

2. Την οικοδομική ιστορία του καθολικού μελετά ο αρχιτέκτων 
Πλούταρχος Θεοχαρίδης. Τα μέχρι τώρα συμπεράσματά του συνό- 
ψισε σε δύο ανακοινώσεις. BA. I. Θεοχαρίδης, Προκαταρκτική 
θεώρηση της οικοδομικής ιστορίας του παλιού καθολικού της po- 
výs Ξενοφώντος Αγίου ΄Ορους, Πρώτο Συμπόσιο Βυζαντινής και 
Μεταβυζαντινής Αρχαιολογίας και Τέχνης. Αθήνα 1981 (Πρόγραμ- 
μα και περιλήψεις ανακοινώσεων, σ. 28-29), O ίδιος, Προκαταρ- 
κτική θεώρηση των βυζαντινών φάσεων του περιβόλου της µονής 
Ξενοφώντος Αγίου΄ορους, XVI. Internationaler Byzantinistenkon- 
greß, Akten 11/4, JOB 32/4 (1982), σ. 443-455. 

3. V. Barskij, Vtoroe posescenie svjatoj Afonskoj gory Vasilija Gri- 
gorovica-Barskago im samim opisannoe, St. Petersburg 1887, σ. 290- 
291. 

4. P. Uspenskij, Vtoroe putesestvie po svjato) gore Afonskoj, Mo- 
skva 1880, σ. 33. 

5. H. Brockhaus, Die Kunst in den Athos-Kléstern, Leipzig 1924, o. 
39-40. 

6. Π. Χρήστου, Το ΄Αγιον ΄Ορος εν τω παρελθόντι και τω παρό- 
ντι, Αθωνική Πολιτεία. Θεσσαλονίκη 1963, o. 88-89. 

7. Βλ. Α. Ορλάνδος, Η ξυλόστεγος παλαιοχριστιανική βασιλική 
της μεσογειακής λεκάνης, Β΄, Αθήναι 1954, o. 263 κ.ε., όπου και 
παραδείγματα and τα παλαιοχριστιανικά μνημεία. Παρόμοιο φαινό- 

η βάση του νότιου κίονα της λιτής (Εικ. 7), που έχει 
επίσης εγκιβωτιστεί στο δάπεδο, από όπου εξέχει κατά 
0,23 u. Σε αυτή υπάρχει και εγκοπή για τη συγκράτη- 
ση θωρακίου σε προγενέστερη χρήση της. 


Koppoi 


Οι Koppot των κιόνων του κυρίως ναού, av και ασβε- 
στωμένοι, µπορεί να διακρίνει κανείς ότι είναι κατα- 
σκευασμένοι από γκρίζο γρανίτη. ΄Εχουν ύψος από 
2,84 έως 2,90 p., µε αρκετή μείωση προς τα πάνω. Στο 
κάτω άκρο τους σχηματίζεται απόθεσηϑ από μια απλή 
ταινία, ενώ στην κορυφή τους απολήγουν σε απόφυ- 
on? από διπλή ταινία. 

Οι Koppot των δύο κιόνων της λιτής είναι ψηλότεροι 
από αυτούς του κυρίως ναού. Ο βόρειος έχει ύψος 3,45 
μ. και ο νότιος 3,22 u. Σ᾿ αυτούς, καθώς μεταγενέστερα 
επιχρίστηκαν και χρωματίστηκαν, δε φαίνεται ούτε 
απόφυση ούτε απόθεση ούτε βέβαια και το υλικό από 
το οποίο είναι κατασκευασμένοι. 

Παρά τις διακυμάνσεις που παρατηρούνται στις δια- 
στάσεις τῶν κιόνων του κυρίως ναού, μπορεί να λεχθεί 
pe βεβαιότητα ότι οι κορµοί τους προέρχονται από 
κάποιο κτίριο των τελευταίων ρωμαϊκών ή των πα- 
λαιοχριστιανικών χρόνων. 

Εικ. 1-2. Μονή Ξενοφώντος. Παλαιό καθολικό. ΄Αποψη από 
ΝΔ. και B. όψη. 

Εικ. 3. Μονή Ξενοφώντος. Κάτοψη παλαιού καθολικού 
(σχέδ. Πλ. Θεοχαρίδη). 

Εικ. 4-5. Μονή Ξενοφώντος. Παλαιό καθολικό. Βάσεις ΒΑ. 
και ΒΔ. κίονα κυρίως ναού. 

Εικ. 6-7. Μονή Ξενοφώντος. Παλαιό καθολικό. Βάσεις Β. 
και N. κίονα λιτής. 








Κιονόκρανα ΒΔ. ΒΑ. ΝΑ. ΝΔ. 
Πλευρά άβακα 0,68 0,54 0,55 0,68 
Ολικό ύψος 0,47 0,42 0,48 0,51 


Το BA. κιονόκρανο έχει τέσσερα φύλλα άκανθας σε 
δύο σειρές (Εικ. 8). Οι ἕλικες, µε µορφή λεπτής ται- 


Κιονόκρανα κυρίως ναού 


Οι τέσσερις κίονες του ναού φέρουν κορινθιάζοντα 
κιονόκρανα µε πρόσθετα κολουροπυραμιδοειδή επιθή- 
pata (Εικ. 8-11). Τα κιονόκρανα!0 προέρχονται από 
παλιότερα μνημεία της παλαιοχριστιανικής περιόδου 
και YL? αυτό διαφέρουν τόσο στον τύπο όσο και στις 
διαστάσεις, όπως φαίνεται στον παρακάτω πίνακα. 


ΟΓΛΥΠΤΟΣ ΔΙΑΚΟΣΜΟΣ ΤΟΥ ΠΑΛΑΙΟΥ ΚΑΘΟΛΙΚΟΥ ΤΗΣ ΜΟΝΗΣ ΞΕΝΟΦΩ͂ΝΤΟΣ 


νίας, ενώνονται στο μέσον κάθε πλευράς, δημιουργώ- 
ντας ένα σχήμα Υ ή λύρας. Πρόκειται για ένα συνηθι- 
σμένο τύπο κιονοκράνου, που χρονολογείται από τον 
Kautzsch ανάµεσα στα 480 και 510!! και συναντιέται 
σε πολλά μνημεία, όπως στον ΄Αγιο Δημήτριο!7 και 
τους Αγίους Αποστόλους!) της Θεσσαλονίκης, στη 
Συλλογή της Ροτόντας!4 στην ίδια πόλη, στο Μουσείο 
της Κορίνθου!”, στην Κωνσταντινούπολη(ό και αλλού. 
Στο ΒΑ. κιονόκρανο η κάλαθος περιβάλλεται από δύο 
ζώνες µε οχτώ μαλακά φύλλα άκανθας και µια σειρά 
από οχτώ κάλυκες πιο επάνω (Εικ. 9). “Eva χαρακτη- 
ριστικό στοιχείο αυτού του κιονοκράνου είναι τα δύο 
μικρά φυλλαράκια που ξεκινούν από τους κάλυκες στο 
μέσον κάθε πλευράς και κατευθύνονται κυματιστά 
προς το κέντρο, γεμίζοντας το χώρο κάτω από το χεί- 
λος της καλάθου. 

Το κιονόκρανο αυτό εντάσσεται σε µια ομάδα πρώι- 
HOV κιονοκράνων που χρονολογούνται στο α΄ μισό 
του 4ου αι. και που βρίσκονται στη Συλλογή της Potó- 
vtac!? στη Θεσσαλονίκη, στα Σάλωνα της Δαλμα- 
τίας!δ, στο lapidarium των Στόβων!», στο νότιο πτερύ- 
γιο του Αγίου Anuntpiov” Θεσσαλονίκης και σε δεύ- 
τερη χρήση στο ναό των Αγίων Αποστόλων”! της 
ίδιας πόλης. 

µενο παρατηρείται επίσης και στο μεσοβυζαντινό ναό της Παναγίας 
του Οσίου Λουκά, A. Μπούρα, O γλυπτός διάκοσμος του ναού της 
Παναγίας στο μοναστήρι του Οσίου Λουκά, Αθήνα 1980, σ. 57. 

8. Ορλάνδος, ό.π., σ. 274. 

9. Ο.π. 

10. Τα κιονόκρανα μελετά ο Αρης Μέντζιος, ο οποίος εκπονεί 
διατριβή για τα κορινθιακά κιονόκρανα της Μακεδονίας. 

11. R. Kautzsch, Kapitellstudien, Berlin 1936, o. 73. 

12. ΄Ο.π., σ. 72, αριθ. 225, niv. 16. Επίσης T. και M. Σωτηρίου, H 
βασιλική του Αγίου Δημητρίου της Θεσσαλονίκης, Αθήναι 1952, o. 
168, niv. 44a. 

13. Kautzsch, Kapitellstudien, o. 78, αριθ. 235, πίν. 16. 

14. Χρ. Μαυροπούλου-Τσιούμη και Δ. Παπανικόλα-Μπα- 
κιρτζή, Κιονόκρανα της Συλλογής της Ροτόντας Θεσσαλονίκης. 
Μέρος Α΄. Κορινθιακά κιονόκρανα και παραλλαγές, Μακεδονικά 
19 (1979), o. 17 κ.ε. αριθ. κατ. 16, 17. 18, 19 και 20. niv. 7B, y, ὃ και 
8a, β. γ. 

15. Kautzsch, Kapitellstudien, σ. 75 κ.ε., αριθ. 226, πίν. 16. 

16. Ο.π., o. 59 κ.ε.. αριθ. 184, 190, 194 και 195, niv. 14. 

17. Μαυροπούλου-Τσιούμη και Παπανικόλα-Μπακιρτζή, 
ό.π.. O. 12 k.€., αριθ. κατ. 1, 2, 3 και 4, niv. la, β και 2a, B. 

18. Kautzsch, Kapitellstudien, o. 5 κ.ε., αριθ. 1-6, niv. 1. Ιδιαίτερα 
το BA. κιονόκρανο της μονής Ξενοφώντος μοιάζει µε αυτό στο 
νεκροταφείο του Marusinac (κοντά στα Σάλωνα). ό.π..σ. 7 κ.ε., αριθ. 
6, πίν. |. 

19.1. Nikolajevié-Stojkovié, Panovizantiska arhitektonska deko- 
rativna plastika u Makedoniji, Crbiji i Črnoj Gori, Beograd 1957, o. 
10, εικ. 8. 

20. Ta δύο κιονόκρανα στο νότιο πτερύγιο του Αγίου Δημητρίου 
θεωρούνται από τους Σωτηρίου. (ό.π.. σ. 170, πίν. 44y) ότι ανήκουν 
στις αρχές του 3ου ar., ενώ ο Kautzsch, Kapitellstudien, σ. 65, τα 
χρονολογεί στον 4ο αι. 

21. Το κιονόκρανο βρίσκεται στον κυρίως ναό των Αγίων Αποστό- 

Εικ. 8-11. Μονή Ξενοφώντος. Παλαιό καθολικό. Κιονόκρα- 
να κυρίως ναού (ΒΔ., ΒΑ., ΝΑ., ΝΔ., αντίστοιχα). 


“Eva σπάνιο τύπο αντιπροσωπεύει το NA. κιονόκρα- 
νο, που ἔχει µόνο τέσσερα φύλλα στις γωνίες µε βαθείς 
λοβούς. Οι έλικες ενώνονται στα µέσα τῶν πλευρών, 
an’ όπου φυτρώνει ένα σχημµατοποιηµένο ανθέµιο 
(Εικ. 10). Από έλλειψη αντίστοιχων γνωστών napa- 
δειγμάτων η χρονολόγηση του κιονοκράνου αυτού δεν 
είναι ευχερής, δε θεωρώ όµως απίθανο να προέρχεται 
από τα ρωμαϊκά χρόνια. 

Τέλος, το ΝΔ. κιονόκρανο µπορεί να ενταχθεί στην 
ομάδα των κιονοκράνων τα οποία ο Kautzsch ονομάζει 
massive Kapitelle ohne Innenhelices?? (συμπαγή κιονό- 
κρανα χωρίς εσωτερικές έλικες). H κάλαθος καλύπτε- 
ται από δύο σειρές µε οχτώ χυμώδη φύλλα άκανθας, 
που γέρνουν έντονα προς τα έξω, ενώ οι ακμές τους 
ενώνονται μεταξύ τους (Εικ. 11). Παρόμοια κιονόκρα- 
να ως προς τη γενική φόρμα ή τα επιµέρους χαρακτη- 
ριστικά συναντούμε στο Τζαμί Επ-ΝάΖιτ2) της Αιγύ- 


i ΡΩΣ πτου, στο Μουσείο της Φραγκφούρτης2 και στη Lo- 
f A Weg HA pata της Σερβίας2». Τα παραδείγματα που αναφέραμε 
NUS e X ; αποδίδονται στον 5ο αι.26, χρονολογία που πρέπει να 
N SS = αρ δεχτούμε και για το ΝΔ. κιονόκρανο της μονής Ἔενο- 
z= μι ο eal 3 D φώντος. Εκείνο που αξίζει να παρατηρηθεί σε αυτό to 


κιονόκρανο είναι ότι στο μέσον της κάθε πλευράς το 
χείλος της καλάθου διαμορφώνεται σε ένα κόσμημα εν 


λων’ βλ. απεικόνιση N. Νικονάνος, Οι ΄Αγιοι Απόστολοι Oso- 
σαλονίκης, Θεσσαλονίκη 1986’, niv. 8. 

22. Kautzsch, Kapitellstudien, σ. 35. 

23. ΄'Ο.π., σ. 35, αριθ. 114, πίν. 8. 

24. ΄Ο.π.. σ. 35. αριθ. 112, niv. 8. 

25. Nikolajevi¢-Stojkovié, ό.π.. o. 35 και 88, εικ. 13. 

26. BA. Kautzsch, Kapitellstudien, σ. 39 και Nikolajevié-Stoj- 
Κοντέ, ὁ.π.. σ. 35 και 88. 

Εικ. 12-15. Μονή Ξενοφώντος. Παλαιό καθολικό. Επίθηµμα Εικ. 16-19. Μονή Ξενοφώντος. Παλαιό καθολικό. Επίθηµα 
ΒΑ. κιονοκράνου κυρίως ναού. (A. όψη. Δ. όψη, B. όψη και ΝΑ. κιονοκράνου κυρίως ναού. (A. όψη. Δ. όψη, B. όψη και 
Ν. όψη, αντίστοιχα). Ν. όψη, αντίστοιχα). 





ΘΕΟΧΑΡΗΣ ΠΑΖΑΡΑΣ 





Εικ. 20-23. Μονή Ξενοφώντος. Παλαιό καθολικό. Επίθηµα Εικ. 24-27. Μονή Ξενοφώντος. Παλαιό καθολικό. Επίθηµα 
BA. κιονοκράνου κυρίως ναού. (A. όψη, Δ. όψη, B. όψη και NA. κιονοκράνου κυρίως ναού.(Α. όψη. Δ. όψη, B. όψη και 
Ν. όψη, αντίστοιχα). Ν. όψη, αντίστοιχα). 

είδει ριπιδίου ή μισού ρόδακα (Εικ. 11, 24-27). Το 
στοιχείο αυτό δεν είναι αρχικό, αλλά μεταγενέστερη 
επέμβαση, προφανώς για να προσαρμοστεί κατά KÁ- 
ποιο τρόπο ο διάκοσμος του κιονοκράνου στα θέµατα 
και την τεχνική TOV επιθημάτων, που ανάγονται στη 
μεσοβυζαντινή εποχή. ΄Αλλωστε, είναι γνωστό το 
φαινόμενο στη βυζαντινή αρχιτεκτονική να ἕαναχρη- 
σιμοποιούνται παλιότερα αρχιτεκτονικά μέλη7᾽ και να 
συμπληρώνονται πολλές φορές µε γύψο, ξύλο ή μάρ- 
apo?! και σε ορισμένες περιπτώσεις να δέχονται πρό- 
σθετη επεξεργασία, όπως συμβαίνει και στα κιονό- 
Kpava tov καθολικού της Αγίας Μονής στην ΄Αρεια””. 


Ἐπιθήματα κιονοκράνων κυρίως ναού 


Τα κορινθιάζοντα κιονόκρανα επιστέφονται από καλά 
προσαρμοσμένα επιθήµατα (Εικ. 8-11). Στις διαστά- 
σεις τους παρατηρούνται μικρές αποκλίσεις, όπως 
δείχνει και ο πίνακας που ακολουθεί. Οι αποκλίσεις 
αυτές θα μπορούσαν να δικαιολογηθούν από το γεγο- 
voc ότι έπρεπε να συνδυαστούν µε τα διαφορετικά σε 
μέγεθος προὐπάρχοντα κιονόκρανα. 


Επιθήµατα ΒΔ. ΒΑ. ΝΑ. ΝΔ. 


΄Ανω πλευρά 0.83 0.85 0.84 0.81 


Κάτω πλευρά 0.55 0,53 0,57 0,57 
Ύψος 0.26 0,33 0,29 0,27 


Συνδυασμός παλαιοχριστιανικών κιονοκράνων και 
μεταγενέστερων επιθηµάτων --της εποχής των IMa- 
λαιολόγων--- επισημαίνεται και στο καθολικό της uo- 
νής της Παναγίας και του Αγίου Δημητρίου στο Τσά- 
γεζι (Κομνήνειον-Κονομειόγ, 

Τα επιθήµατα της μονής Ξενοφώντος παρουσιάζουν 
ανά δύο αντιστοιχία στα θέµατα, µε αρκετές όµως πα- 
ραλλαγές. Το ένα ζεύγος αποτελούν τα προς Α. επιθή- 
27. Αυτό παρατηρείται ήδη από τα παλαιοχριστιανικά χρόνια, βλ. 
C. Mango, Byzantine Architecture, New York 1976, σ. 57. 

28. Μπούρα, ό.π.. o. 60, όπου σχετικά παραδείγματα από την Ma- 
ναγία του Οσίου Λουκά, τον Αγιο Νικόλαο τον Ορφανό στη Oso- 
σαλονίκη, τη μονή της Χώράς στην Κωνσταντινούπολη και το ναό 
της Κοσμοσώτειρας στη Βήρα. 

29. ΄Ο.π.. o. 60, εικ. ΟΙ. 

30. Βλ. T. Σωτηρίου, Βυζαντινά μνημεία της Θεσσαλίας ΙΓ΄ και 
ΙΔ΄ αιώνος. 2. H μονή της Παναγίας και του Αγίου Δημητρίου παρά 
το Τσάγεζι, ΕΕΒΣ 5 (1928), o. 365 κ.ε.. εικ. 9 και 20. Πρβλ. και N. 
Νικονάνος, Βυζαντινοί ναοί της Θεσσαλίας από το 100 αιώνα ως 
την κατάκτηση της περιοχής από τους Τούρκους to 1393, Αθήναι 
1979, σ. 169. Επίσης στον εξωνάρθηκα της μονής Δαφνίου συναντού- 


Εικ. 25-29. Παναγία Οσίου Λουκά. Κιονόκρανο ΒΔ. κίονα 
κυρίως ναού (pat. A. Μπούρα). 

Εικ. 30. Μαλακοπή. Ναός Αγίων Θεοδώρων. Ανάγλυφες πλά- 
κες από θρόνο (φωτ. H. Η. Rott). 

pata (BA. και ΝΑ.) (Εικ. 12-19) και το άλλο τα δύο 
προς Δ. (BA. και NA.) (Εικ. 20-27). Διαπιστώνεται ένας 
εκλεκτικισµός στα διακοσμητικά θέµατα, καθώς ovv- 
δυάζονται φυλλοφόροι σταυροί, ανθεµωτοί βλαστοί µε 
κουκουνάρια και σταφύλια και σηρικοί τροχοί που 
περικλείουν σταυρούς, ανθέµια πολύφυλλα και καρδιό- 
σχηµα, πυροστρόβιλους και ρόδακες. 

Μολονότι σε γενικές γραμμές τα θέµατα μοιάζουν pe- 
ταξύ τους, ωστόσο ο διάκοσμος διαφοροποιείται, έτσι 
ώστε καμιά πλευρά δεν είναι απολύτως όµοια µε την 
άλλη: λείπει δηλαδή η αντίληψη ότι το επίθημα απο- 
τελεί EVA περίοπτο αρχιτεκτονικό σύνολο. 

Τα ανάγλυφα αποδίδονται µε την αντιπλαστική τεχνι- 
κή της κοίλης γλυφής κρυσταλλικής τομής και τα το- 
νισμένα περιγράμματα, που εμφανίζονται στις αρχές 
του 10ου αι. στο γλυπτό διάκοσμο της μονής του Λι- 
βός)! στην Κωνσταντινούπολη και στο γ΄ τέταρτο του 
ίδιου αιώνα στα κιονόκρανα και τα επιθήµατα της Πα- 
ναγίας του Οσίου Λουκά” (Εικ. 28-29). 

Αν και ο διάκοσμος της Παναγίας του Οσίου Λουκά 
είναι αρκετά περίτεχνος, ωστόσο αξίζει να σημειωθεί 
η αναλογία που παρουσιάζει µε τα επιθήµατα του κα- 
θολικού της μονής Ξενοφώντος, δίνοντάς µας έτσι µια 
αφετηρία για τη χρονολόγησή τους. 

Οι συνδεόµενοι κύκλοι µε τους ρόδακες και τους TNV- 
ροστρόβιλους, που καλύπτουν ορισμένες πλευρές των 
επιθηµάτων, χαρακτηρίζουν µια σειρά όµοιων βυζα- 
ντινών αναγλύφων, που αποδίδονται στη µεσοβυζα- 
ντινή περίοδο, όπως είναι ένα θωράκιοδ) και ένα επι- 
στύλιο»” στο Μουσείο της Σμύρνης, ένας κοσμήτης 
και ένα θραύσμα από βατήρα θωρακίων στο ναό του 
Αγίου Νικολάου στα Μύρα” και ένα επιστύλιο té- 
µπλου από τα Πολιτικά της Εύβοιας. Αυτό το τελευ- 
taio χρονολογήθηκε από το Σωτηρίου στο 100 ar.. 
Ιδιαίτερη όµως συγγένεια µπορεί να δει κανείς ανά- 
μεσα στα θέµατα των επιθηµάτων του καθολικού της 
μονής Ξενοφώντος και στα αντίστοιχα στις ανάγλυφες 
πλάκες ενός θρόνου στο ναό των Αγίων Θεοδώρων 
στη Μαλακοπή της Μικράς Aciac?” (Εικ. 30). Καθώς 
ο ναός των Αγίων Θεοδώρων είναι ίδρυμα του Ιωάννη 
Τσιμισκή”δ, έχουµε ένα σταθερό κριτήριο για τη χρο- 
νολόγηση και των επιθηµάτων της μονής Ξενοφώντος. 
Ὡστόσο, στα επιθήµατα της μονής Ξενοφώντος υπάρ- 
χουν και θέματα µε παλαιοχριστιανικές αναμνήσεις, 
όπως είναι οι φυλλοφόροι σταυροί. Ανάλογους συνα- 
ντούμε, για να αναφέρω ενδεικτικά µερικά παραδείγ- 
pata, σε ένα επίθηµα της Βασιλικής A στη Νέα Ay- 
χίαλο”», σε ένα κιονόκρανο εντοιχισµένο στον ΄ Αγιο 
Βασίλειο της “Aptac*? και σε ένα ιωνικό κιονόκρανο 
µε συµφυές επίθηµα στη Συλλογή της Potévtac*! στη 
Θεσσαλονίκη. Το γεγονός αυτό έκανε προφανώς τον 
Brockhaus να αποδώσει τα επιθήµατα της μονής Ze- 

νοφώντος στην εποχή του Ιουστινιανού”. Ωστόσο, 
και η µορφή, αλλά και ο τρόπος εκτελέσεως των γλυ- 
πτών της μονής Ξενοφώντος, τα εντάσσει ασφαλώς 
στη μέση βυζαντινή περίοδο. 


Κιονόκρανα λιτής 


Οι κίονες της λιτής ἔχουν για κιονόκρανα δύο ανε- 
στραμμένες βάσεις αμφικιονίσκων της παλαιοχριστια- 
νικής περιόδου, µε μήκος βάσεως 0,89, πλάτος 0,50 και 
συνολικό ύψος 0,25 μ. (Εικ. 31-32). Οι βάσεις, αρχικά 
ακόσµητες, ξαναδουλεύτηκαν και διακοσμήθηκαν την 
εποχή ιδρύσεως του καθολικού και χρησίµευσαν, 
όπως δείχνουν οι εγκοπές τους, πριν καταλήξουν στη 
σηµερινή τους θέση, ὡς επιθήµατα διαχωριστικών 
κιονίσκων. Αυτά τα επιθήµατα φαίνεται ότι ήταν το- 
ποθετηµένα σε παράθυρα, που πιθανόν να καταργήθη- 
καν µε την προσθήκη των σημερινών yopav*?. 

Οι δύο στενές πλευρές των κιονοκράνων κοσμούνται 
µε ισοσκελείς σταυρούς, από τη ρίζα των οποίων pv- 


µε βυζαντινά επιθήµατα, αλλά ακόσµητα, επάνω σε παλαιά κιονό- 
κρανα, βλ. Ε. Στίκας, Στερέωσις και αποκατάστασις του εξωνάρ- 
θηκος του καθολικού της µονής Δαφνίου, ΔΧΑΕ, περ. Δ΄ τ. Γ΄ 
(1962-1963), σ. 40, εικ. 18. 

31. C. Mango - E. Hawkins, The Monastery of Lips at Istanbul: 
Survey of Sculpture, DOP 18 (1964), σ. 304. 

32. Μπούρα, ό.π., σ. 71. 

33. Α. Ορλάνδος, Χριστιανικά γλυπτά του Μουσείου Σμύρνης, 
ABME Γ΄ (1937), σ. 138, αριθ. 12, εικ. 10. 

34. ΄Ο.π., σ. 148, αριθ. 25, εικ. 22 και o. 152 για τη χρονολόγηση. 
35. O. Feld, Die Innenausstattung der Nikolaoskirche in Myra. Eine 
lykische Metropole, IstForsch 30 (1974), o. 360, 370, πίν. 114A και 
119C. 

36. T. Σωτηρίου, Αραβικαί διακοσμήσεις εις τα βυζαντινά µνη- 
μεία της Ελλάδος, AXAE, περ. Γ΄ τ. Β΄ (1936), εικ. 2. 

37. H. Rott, Kleinasiatische Denkmäler, Leipzig 1908, o. 287, εικ. 
104, 105 και 108. 

38. ΄Ο.π. 

39.T. Σωτηρίου, Αι χριστιανικαί Θήβαι της Θεσσαλίας, AE 1929, 
σ. 65, εικ. 67. 

40. A. Ορλάνδος, O ΄Αγιος Βασίλειος της ΄Αρτης, ΑΒΜΕ Β΄ 
(1936), σ. 127, εικ. 15. 

4]. Χρ. Μαυροπούλου- ΤσιούµηκαιΔ. Παπανικόλα- Mra- 
κιρτζή, Κιονόκρανα της συλλογής της Ροτόντας Θεσσαλονίκης. 
Μέρος Β΄. Ἰωνικά κιονόκρανα. Μακεδονικά 20 (1980), σ. 222-223 
και 231-232, αριθ. κατ. 18, niv. Sy, δ. Πρβλ. και E. Νικολαῖδου- 
Κουρκουτίδου, Θεσσαλονίκη. Ἱστορία και Τέχνη. ΄Εκθεση Λευ- 
κού Πύργου, Αθήνα 1986, o. 36, αριθ. 1] 18. 

42. Brockhaus, Die Kunst in den Athos-Kléstern, o. 39-40 και 42. 
Τα ίδια επανέλαβε και ο I. Π. Μαμαλάκης, Το ΄Αγιον ΄Ορος 
(΄ Αθωῶς) διά μέσου των αιώνων, Θεσσαλονίκη 1971, σ. 189, σημ. 2. 
43. Οι χοροί στο καθολικό της µονής Ξενοφώντος φαίνεται ότι 
προστέθηκαν στο α΄ μισό του [6ου at., βλ. Θεοχαρίδης, Προκα- 
ταρκτική θεώρηση της οικοδομικής ιστορίας του παλιού καθολικού 
της μονής Ξενοφώντος, ὁ.π., o. 29. O ίδιος, Προκαταρκτική θεώ- 
ρηση των βυζαντινών φάσεων του περιβόλου της μονής Ξενοφώ- 
ντος, ὁ.π., 6. 448, σημ. 14. 

Εικ. 31-32. Μονή Ξενοφώντος. Παλαιό καθολικό. Κιονό- 


Εικ. 33-35. Μονή Ξενοφώντος. Παλαιό καθολικό. Διαχωρι- 
Kpava B. και N. κίονα λιτής. 


στικοί κιονίσκοι παραθύρων Ν. και Β. χορού (εσωτερικά) 
και αψίδας ιερού (εξωτερικά). 


4] 


ΘΕΟΧΑΡΗΣ ΠΑΖΑΡΑΣ 


τρώνουν δύο ανθεµωτοί βλαστοί, απλούστεροι στο Bó- 
pero και συνθετότεροι στο νότιο κιονόκρανο. Παρό- 
pora θέµατα συμπεριλαμβάνονται και στο διάκοσμο 
των επιθηµάτων του κυρίως ναού. 


ΔΙΑΧΩΡΙΣΤΙΚΟΙ ΚΙΟΝΙΣΚΟΙ ΠΑΡΑΘΥΡΩΝ 


Συνολικά υπάρχουν τρεις διαχωριστικοί κιονίσκοι, 
από ένας στα δίλοβα παράθυρα των δύο χορών και της 
κεντρικής κόγχης του [Ιερού Βήματος (Εικ. 33-35). 

O κιονίσκος στην αψίδα του ιερού εδράζεται σε ξεχω- 
ριστή κολουροπυραμιδοειδή βάση, ενώ αυτοί των δύο 
χορών στηρίζονται απευθείας στις ποδιές των παραθύ- 
ρων. Οι Koppoi τους αποτελούνται από µια στενόµα- 
κρη πλάκα, που οι μακριές πλευρές της διαμορφώνο- 
νται σε ημικίονες και επιστέφονται από κολουροπυ- 
ραμιδοειδή επιθήµατα. Οι διαστάσεις των αμφικιονί- 
σκων ποικίλλουν, όπως δείχνει ο παρακάτω πίνακας: 


Κορμοί Ν. χορός Β. χορός Κόγχη ιερού 
αμφικιονίσκων 

Ύψος 1.11 1:11 1,02 
Πλάτος 0,62 0,49 0,40 
Πάχος 0,14 0,18 0,13 
Ἐπιθήματα N. χορός B. χορός Κόγχη ιερού 
αμϕικιονίσκων 

Ύψος 0,24 0,18 0,27 
΄Ανω πλευρές 0,33x0,80 0,34x0,78 0,29x0,85 
Κάτω πλευρές 0,245x0,63 0,26x0,56  0,23x0,42 


O ανάγλυφος διάκοσμος είναι πολύ λιτός και περιορί- 
ζεται ουσιαστικά στα επιθήµατα των αμφικιονίσκων. 
Στις στενές όψεις τους διακρίνεται ένας εγχάρακτος 
λατινικός σταυρός, µε διαπλατυσµένα τα άκρα των KE- 
ραιών. Οι σταυροί στις εσωτερικές όψεις των επιθηµά- 
των των δύο χορών και στην εξωτερική όψη του επιθή- 
ματος της κόγχης του ιερού έχουν μεταγενέστερα ETL- 
ζωγραφιστεί. 
΄Ολα τα µέλη που συνθέτουν τους αμφικιονίσκους πρέ- 
πει να θεωρηθούν υλικό σε δεύτερη χρήση και δε σχε- 
τίζονται ούτε µε την αρχική κατασκευή του ναού ούτε 
HE τις μεταγενέστερες προσθήκες σε αυτόν. 


ΥΦΑΡΙΔΙΑ 


Την πρόσοψη της εισόδου της λιτής προς τον κυρίως 
ναό πλαισιώνουν δύο υφαψίδια, τα οποία έχουν τη 
μορφή τεκτονικών κιονοκράνων και στηρίζουν δύο 
εγκάρσια τόξα (Εικ. 36-37). Οι διαστάσεις τους είναι 
οι ακόλουθες: 


42 





Υφαψίδια Βόρεια Νότια 
Ανω πλευρά 0,80 0,88 
Κάτω πλευρά 0.50 0.57 
Πλάγια 0,13 0,13 
Ύψος 0.25 0.26 


Οι όψεις των υφαψιδίων κοσμούνται µε παραλλαγές 
των θεμάτων που συναντούμε και στα επιθήµατα των 
κιονοκράνων του κυρίως ναού. Στο βόρειο υπάρχει 
φυλλοφόρος σταυρός µε ανθεμωτούς βλαστούς και 
από ένα στυλιζαρισμένο όρθιο φύλλο άκανθας στις 
γωνίες. Το νότιο υφαψίδιο καλύπτεται από κυµατοειδή 
βλαστό µε ημιανθέμια. Τα σχηματιζόµενα ηµικυκλικά 
διάχωρα συμπληρώνουν στυλιζαρισμένα ανθέµια µε 
μακρύ μίσχο. 

Τόσο η αρχιτεκτονική µορφή όσο και ο ανάγλυφος 
διάκοσμος των υφαψιδίων είναι σχεδόν πανομοιότυπα 
µε τα επιθήµατα του κυρίως ναού, πράγμα που σηµαί- 
VEL OTL κατασκευάστηκαν συγχρόνως. 


ΘΥΡΩΜΑ ΚΥΡΙΩΣ ΝΑΟΥ 


Στην κεντρική είσοδο από τη λιτή προς τον κυρίως 
ναό ἔχει τοποθετηθεί ένα θύρωμα από γυαλιστερό 
βυσσινί μάρμαρο µε λευκές και σταχτόχρωµες φλεβώ- 
σεις, το γνωστό σκύριο λίθο΄΄ που προξένησε ιδιαίτε- 


ΟΓΑΥΠΤΟΣ ΔΙΑΚΟΣΜΟΣ TOY ΠΑΛΑΙΟΥ ΚΑΘΟΛΙΚΟΥ ΤΗΣ ΜΟΝΗΣ ΞΕΝΟΦΩΝΤΟΣ 


pn εντύπωση στον Barskij, όταν επισκέφθηκε τη μονή 
στα 17464". 


Το περίθυρο έχει γενικές διαστάσεις 0,37*1,34 u. µε 
διατομή 0,20x0,42 u. Διαμορφώνεται από επάλληλα 
πλαίσια, τα οποία περιβάλλει πλατύ κοιλόκυρτο κυµά- 
tio (Εικ. 38). Το ίδιο κυµάτιο κοσμεί και το γείσο. Οι 
δύο κατακόρυφες πλευρές ενώνονται µε την οριζόντια 
µε αρμούς, που έχουν κλίση 45°. H ένωση αυτή αποτε- 
λεί χαρακτηριστικό της αρχιτεκτονικής του ξύλου. 
που περνά στο μάρμαρο στην παλαιοχριστιανική πε- 
ρίοδού6, 

Στη βυζαντινή περίοδο παρατηρούνται διάφορες πα- 
ραλλαγές στη διατομή Tov θυρωμάτων µε τα διαδοχι- 
κά πλαίσια”. Παραδείγματα έχουµε στην Παναγία του 
Οσίου Λουκά ὃ και σε άλλα μνημεία της Ελλάδας 
(Πόρτα-Παναγιάγ” και της Κωνσταντινούπολης (ναός 
Παντεπόπτη)». 


ΥΠΕΡΘΥΡΟ ΕΞΩΝΑΡΘΗΚΑ 


Πάνω από την είσοδο του μεταγενέστερου εξωνάρθη- 
κα είναι τοποθετημένο ως υπέρθυρο ένα γείσο σε δεύ- 
τερη χρήση (Εικ. 39-41). H αρχική του θέση δεν έχει 
εξακριβωθεί. Οι διαστάσεις του είναι: μήκος επάνω 
πλευράς 1,42, κάτω πλευράς 1,33 και ύψος 0,15 u. H 
λοξότµητη πρόσοψή του καλύπτεται από έναν ιδιότυ- 
πο και ασυνήθιστο συνδυασμό ακανθοειδούς ανθεµίου 
και όρθιου φύλλου άκανθας, απλοποιηµένου και σχη- 





Εικ. 36-37. Μονή Ξενοφώντος. Παλαιό καθολικό. Υφαψίδια 
Β. και Ν. τόξου λιτής. 


Εικ. 38. Μονή Ξενοφώντος. Παλαιό καθολικό. Λεπτομέρεια 
θυρώματος εισόδου κυρίως ναού (φωτ. Πλ. Θεοχαρίδη). 


Εικ. 39-41. Μονή Ξενοφώντος. Παλαιό καθολικό. “Own και 
λεπτομέρειες του υπέρθυρου του εξωνάρθηκα (φωτ. Πλ. Θε- 
οχαρίδη). 


ματοποιημένου. Τα θέµατα αυτά πλαισιώνουν έναν 
έξεργο πολύφυλλο ρόδακα στο κέντρο και δύο ισο- 
σκελείς σταυρούς µε διχαλωτές απολήξεις στα άκρα. 
Χρησιμοποιείται και εδώ η κοίλη γλυφή, όπως στα 
κιονόκρανα της λιτής, τα επιθήµατα του κυρίως ναού 
και τα υφαψίδια. καθώς και τρυπάνι για τη δημιουργία 
οφθαλμών. 

Τα όρθια φύλλα της άκανθας μπορούν να παραλληλι- 
στούν εν μέρει µε αυτά στα υπέρθυρα της Παναγίας 
44. T. Σμυρνάκης, Τό ΄Αγιον Ορος, εν Αθήναις 1903 (φωτογρ. 
ανατύπωση µε ευρετήριο, Καρυές Αγίου ΄Ορους 1988), o. 621. Για 
το σκύριο λίθο γενικά βλ. Ορλάνδος, H ξυλόστεγος παλαιοχρι- 
στιανική βασιλική, Β΄, σ. 247. 

45. Barskij, ό.π., o. 291. 

46. Ορλάνδος, ό.π.. σ. 404 κ.ε. 

47. Βλ. σχετικά Μπούρα, ὁ.π., σ. 110. 

48. ΄'Ο.π.. σ. 110, εικ. 180-181. 

49. A. Ορλάνδος, H Πόρτα-Παναγιά της Θεσσαλίας, ABME Α΄ 
(1935). σ. 23, εικ. ΙΙ. 

50. J. Ebersolt - A. Thiers, Les églises de Constantinople, Paris 
1913, εικ. 91, 92. 

του Οσίου Λουκά”! (Εικ. 43), επίσης µε τα αντίστοιχα 
σε éva αχρονολόγητο επίκρανο παραστάδας στη Συλ- 
λογή της Παρηγορήτισσας»2 και σε µια διακοσμητική 
ταινία από δεύτερη χρήση στο ναότης Κοιμήσεως της 
Θεοτόκου στον Ωρωπό. Το τελευταίο γλυπτό ο Op- 
λάνδος το αποδίδει γενικά στον Ι1ο-12ο αι.”). 


ΤΟ ΤΕΜΠΛΟ 


Το μαρμάρινο τέμπλο του ναού διατηρείται σήμερα 
ακέραιο”ύ, πίσω από το μεταγενέστερο ξύλινο εικονο- 
στάσιο του 17ου αι.””. Αποτελείται, ως συνήθως. από 
τρία διαφράγματα, που αντιστοιχούν το μεσαίο στο 
Ἱερό Βήμα και τα δύο ακραία στα παραβήµατα (Εικ. 
42). 

Το μεσαίο τμήμα είναι ψηλότερο από τα δύο πλαϊνά 
και απαρτίζεται από τέσσερις πεσσίσκους, που απολή- 
yovv επάνω σε συμφυείς κιονίσκους και στηρίζουν. µε 
τη μεσολάβηση τεκτονικών λεβητοειδών κιονοκρά- 
νων, οριζόντιο επιστύλιο (Εικ. 44). Στα ακραία τµήμα- 
τα, της προθέσεως και του διακονικού, υπάρχουν μόνο 
δύο πεσσίσκοι µε όμοια, αλλά λίγο ψηλότερα, λεβη- 
τοειδή κιονόκρανα, που υποβαστάζουν επίσης ελαφρό 


επιστύλιο. Η Ωραία Πύλη και οι είσοδοι των παραβη- 
μάτων πλαισιώνονται από δύο χαμηλούς τετράγωνους 
σταθμούς, που απέληγαν επάνω, όπως δείχνουν τα 
ίχνη τους, σε ηµισφαιρικό μήλο. 

Οι διαστάσεις των επιµέρους τμημάτων του τέµπλου 
φαίνονται στον πίνακα που ακολουθεί. 











Στυλοβάτης Ιερό Βήμα Πρόθεση Διακονικό 
Ύψος 0,07 0,06 0,06 
Πλάτος 0,33 0,22 0,27 
Επιστύλια Ιερό Βήμα Πρόθεση Διακονικό 
Ύψος 0.12 0.08 0,08 
Μήκος 3,03 LAS 1,10 
Πλάτος 0,30 0,23 0,23 
Κιονίσκοι Ἱερό Βήμα Πρόθεση Διακονικό 
Διατομή πεσ- 

σίσκων 0,14x0,14 0,14x0,14 Ο0,14χ0,14 
Διάμετρος 

κιονίσκων 0,13 0,13 0,13 
Συνολ. ύψος 2,80 2,63 2,63 




















2 4 oy. 








ΠΛΟΥΤ. ΘΕΟΧΑΡΙΔΗΣ 

κκ» φημι EG COI BT ων aume κ”. 





a 





Κιονόκρανα Ἱερό Βήμα Πρόθεση Διακονικό 
Ύψος 0,11 0,13 0,13 
Πλευρά άβακα 0,24 0,20 0,20 
Διάμετρος 0,13 0,13 0,13 
Θωράκια Βόρειο Νότιο 
Ύψος 0.94 0,95 
Πλάτος 0,75 0,74 
Πάχος 0,05 0,065 


΄Ολα τα κιονόκρανα καθώς και τα επιστύλια των πα- 
ραβημάτων είναι ακόσµητα. Μόνο η λοξότµητη όψη 
του μεσαίου επιστυλίου κοσμείται µε δύο ελισσόµμε- 
νους βλαστούς, οι οποίοι ξεκινούν από ένα κοµβίο µε 
σταυρό στο κέντρο και κατευθύνονται προς τα άκρα, 
περικλείοντας όρθια και ανεστραμμένα αμπελόφυλλα, 
μέσα στους συστρεφόμενους μίσχους τους (Εικ. 45). 

Τα κάτω διάκενα, ανάμεσα στους πεσσίσκους του pE- 
σαίου τμήματος, φράζουν δύο ορθογώνια θωράκια, τα 
οποία δεν καλύφθηκαν από το ξύλινο εικονοστάσιο 
(Εικ. 48-49). H πρόσοψή τους κοσμείται µε TO γνωστό 
θέμα του εγγεγραμμένου μέσα σε ορθογώνιο πλαίσιο 
ρόμβου. µε μεγάλο κύκλο στο κέντρο και μικρότερους 


51. Μπούρα. ὁ.π., o. 109-110, εικ. 180, 181. 

52. A. Ορλάνδος, Βυζαντινά γλυπτά της ΄Αρτης, ΑΒΜΕ Β΄ (1936), 
σ. 164, εικ. 9. 

53. A. Ορλάνδος, Μεσαιωνικά μνημεῖα ᾿Ωρωποῦ καί Συκαµμίνου, 
ΔΧΑΕ. περ. Β΄ τ. Δ΄ (1927), o. 29, εικ. 1 (επάνω). 

54. Το μαρμάρινο τέμπλο του ναού αναφέρει παρεμπιπτόντως και O 
L. Bréhier, Anciennes clôtures de choeur antérieures aux iconostases 
dans les monastères de l’ Athos, Atti del V Congresso Internationale di 
Studi Bizantini, II, Roma 1940, σ. 50, σημ. |. 

55 K. Καλοκύρης, ΄Αθως. Θέματα αρχαιολογίας και τέχνης, Αθή- 
ναι 1963, σ. 179-181, πίν. 42. M. Corovié-Ljubinkovié, Crednjeve- 
kovni duborez u istočnim oblastima Jugoslavije, Beograd 1965, o. 
119, 159, niv. LXXI. 


Εικ. 42. Μονή Ξενοφώντος. Παλαιό καθολικό. Κάτοψη και 
όψη τέµπλου (σχέδ. Πλ. Θεοχαρίδη). 


Εικ. 43. Παναγία Οσίου Λουκά. Θύρωμα λιτής (φωτ. Λ. 
Μπούρα). 


Εικ. 44. Μονή Ξενοφώντος. Παλαιό καθολικό. Το μεσαίο 
τμήμα του τέµπλου από την πίσω πλευρά (φωτ. Πλ. Θεοχα- 


ρίδη). 


Εικ. 45. Μονή Ξενοφώντος. Παλαιό καθολικό. H λοξότµητη 
όψη του επιστυλίου του τέµπλου (λεπτομέρεια) 


Εικ. 46. Κωνσταντινούπολη. Μονή Λιβός. Επίθηµα διαχω- 
ριστικού κιονίσκου (φωτ. C. Mango - E. Hawkins). 

στα γωνιακά διαμερίσματα. Οι κύκλοι περικλείουν pó- 
δακες, σταυρούς, σταυροειδή φυτικά πλέγματα και TV- 
ροστρόβιλους, ενώ τα ενδιάµεσα κενά συμπληρώνουν 
ηµιανθέµια, όρθια σχηματοποιηµένα φύλλα άκανθας, 
κισσόφυλλα και κουκουνάρια. 

Τα λεβητοειδή κιονόκρανα θα μπορούσαν να συγκρι- 
θούν, ως προς τη µορφή τους, µε δύο κιονόκρανα από 
το τέμπλο της Παλαιάς Μητροπόλεως των Σερρών, 
που χρονολογούνται στον llo αι., µε τη διαφορά ότι 
εκείνα διαθέτουν ανάγλυφο διάκοσμο. 

‘Eva άλλο στοιχείο για τη χρονολόγηση του τέµπλου 
δίνει ο ελικοειδής βλαστός του επιστυλίου. Παρό- 
µοιος συναντιέται σε ένα επίθηµα διαχωριστικού κιο- 
νίσκου στη μονή του Λιβός, που χρονολογείται στο 
100 a1.” (Εικ. 46). καθώς και σε ένα αμφίγλυφο θωρά- 
κιο από την Κωνσταντινούπολη στο Μουσείο του Βε- 
ρολίνου (Εικ. 47). O Wulff απέδωσε το θωράκιο αυτό 
στο 100-1 [ο at.%8, ενώ ο Grabar μετέθεσε τη χρονολό- 
γησή του στο 120 αι.””. 

Για µια περισσότερο ασφαλή χρονολόγηση προσφέ- 
ρονται, κατά την άποψή µου, τα θωράκια τα οποία 
μπορούν να συγκριθούν µε ένα αμφίγλυφο θωράκιο 
στη φιάλη της μονής Μεγίστης Λαύρας του Αγίου 
΄Ὄρους (Εικ. 50), το οποίο χρονολογήθηκε από τον 
Grabar στον llo at. και µπορεί να αποδοθεί μαζί µε 
θωράκια άλλα στην αρχική κατασκευή της φιάλης στα 
1060°'. Το θωράκιο βέβαια της Λαύρας εμπλουτίζεται 
με πουλιά και ζώα, σε γενικές γραμμές όµως αλλά και 
σε μερικές λεπτομέρειες, όπως στα κουκουνάρια, 
πλησιάζει πολύ τα θωράκια του τέμπλου της μονής 
Ξενοφώντος. 

Μετά την τεχνοτροπική ανάλυση που προηγήθηκε δεν 
μπορεί βέβαια να ληφθεί υπόψη η γνώμη του I. Μαμα- 
λάκη, ο οποίος ανάγει το τέμπλο του καθολικού της 
μονής Ξενοφώντος στο 140 ar.®?. 

Αν εξαιρεθούν οι κίονες µε τις βάσεις του, τα παλαιο- 
χριστιανικά κιονόκρανα και οι διαχωριστικοί κιονί- 
σκοι των παραθύρων, που καθώς αποτελούν spolia δεν 
έχουν ιδιαίτερη σημασία για την ιστορία του µνη- 
μείου, τα υπόλοιπα γλυπτά θα πρέπει να θεωρήσουμε 
ως βέβαιο ότι σχετίζονται άµεσα µε την αρχική κατα- 
σκευή του καθολικού ή τις μεταγενέστερες προσθήκες 
σε αυτό. Τα γλυπτά αυτά μπορούν να διακριθούν από 
χρονολογική άποψη σε δύο φάσεις. Στην πρώτη ανή- 
κουν τα επιθήµατα του κυρίως ναού, το θύρωμα και τα 
υφαψίδια της λιτής και ίσως το υπέρθυρο του εξωνάρ- 
θηκα. ΄Ολα αυτά, καθώς παρουσιάζουν µια ενότητα 
από άποψη θέµατος και τεχνικής και επιπλέον είναι 
βασικά δοµικά στοιχεία του ναού, πρέπει να κατα- 
σκευάστηκαν µε την ἱδρυσή του, στην εποχή του 
οσίου Ξενοφώντος, στα τέλη του Ιθου αι.6). Στη xpo- 
νολόγηση αυτή δεν αντιτίθεται η τεχνοτροπία των 

Εικ. 47. Μουσείο Βερολίνου. Θωράκιο από την Κωνσταντι- 
νούπολη (φωτ. A. Grabar). 


αναγλύφων, τα οποία είδαμε να σχετίζονται µε τα 
αντίστοιχα του ναού της Παναγίας του Οσίου Λουκά!“ 
και του θρόνου της Μαλακοπής””, τα οποία χρονολο- 
γούνται µε ασφάλεια στο γ᾽ τέταρτο του ]0ου αι. 
Ακόμη στην αρχική φάση του ναού πρέπει να αποδώ- 
σουµε και το διάκοσμο των κιονοκράνων της λιτής, 
που αρχικά είχαν χρησιμοποιηθεί ακόσµητα wc βά- 
σεις αμφικιονίσκων σε παλαιοχριστιανικό μνημείο 
και στη συνέχεια σε κάποια παράθυρα του καθολικού, 
τα οποία πιθανόν να καταργήθηκαν µε την προσθήκη 
των σημερινών χορών, που έγινε σύμφωνα µε το Πλ. 
Θεοχαρίδη, στο α΄ μισό του ]6ου αι.66. 

Στη δεύτερη φάση θα μπορούσαμε να εντάξουµε το 
τέμπλο, το οποίο καθώς είναι δευτερεύον στοιχείο, πι- 
θανόν να προστέθηκε κατά την ανακαίνιση του ναού 
από το Μέγα Δρουγγάριο του Νικηφόρου Βοτανειάτη 
Στέφανο, που αποσύρθηκε στη μονή στα 1078 και έγι- 
νε μοναχός και εν συνεχεία ηγούμενος µε το όνομα 
Συµεώνό]. Σύμφωνα µε Eva έγγραφο του έτους 1083, ο 
Συμεών ανακαίνισε την παραμελημένη τότε μονή και 
ανάμεσα στα άλλα: Τὸν ναὸν ἐκάλλυνε καὶ καινόν, ὡς 
εἰπεῖν, ἀντὶ τοῦ παλαιοῦ κατέστησεῦϑ. Για τη χρονολό- 
γηση εξάλλου αυτή συνηγορεί και ο ανάγλυφος διά- 
κοσμος του επιστυλίου και κυρίως των θωρακίων, τα 
οποία παραλληλίζονται µε τα θωράκια της φιάλης της 
Λαύρας, που κατασκευάστηκε, όπως είπαμε, στα 
10609», 

Συμπερασματικά θα μπορούσε να λεχθεί ότι τα ov- 
γκριτικά παραδείγματα που ανέφερα, ως προς τα θέµα- 
τα και την τεχνική, σε συνδυασμό και µε τα ιστορικά 
δεδομένα, υποδηλώνουν σαφώς µια κωνσταντινουπο- 
λίτικη καταγωγή του μεσοβυζαντινού γλυπτού διακό- 
σµου του παλαιού καθολικού της μονής Ξενοφώντος. 


ΟΓΛΥΠΤΟΣ ΔΙΑΚΟΣΜΟΣ TOY ΠΑΛΑΙΟΥ ΚΑΘΟΛΙΚΟΥ ΤΗΣ ΜΟΝΗΣ ΞΕΝΟΦΩΝΤΟΣ 





Εικ. 48-49. Μονή Ξενοφώντος. Παλαιό καθολικό. Β. και Ν. 
θωράκιο τέμπλου. 


Εικ. 50. Αγιον Ορος. Μονή Μεγίστης Λαύρας. Θωράκιο 
φιάλης. 


56. A. Ορλάνδος, H μητρόπολις των Σερρών, ΑΒΜΕ Ε΄ (1939. 
1940), σ. 163, εικ. 8 (επάνω). 

57. Mango - Hawkins, ό.π., o. 308-309, αριθ. 16, εικ. 30. 

58. O. Wulff, Altchristliche und mittelalterliche byzantinische und 
italienische Bildwerke, H, Berlin 1911, αριθ. 1703. 

59. A. Grabar, Sculptures byzantines du moyen age, II (Xle-XIVe 
siècle), Paris 1976, o. 95-96, αριθ. 80, niv. LXIV a-b. 

60. ΄Ο.π., o. 68, αριθ. 62, niv. XXXIX a-b. 

61. L. Bouras, Some Observations on the Grand Lavra Phiale at 
Mount Athos and its Bronze Strobilion, AXAE, περ. Δ΄ τ. Η΄ (1975- 
1976), σ. 86 για την αρχική κατασκευή της φιάλης, και σ. 95-96, niv. 
47. 48 για άλλα τρία θωράκια που αποδίδονται στη διακόσμηση της 
φιάλης τον Ilo at. 

62. Μαμαλάκης. Το Αγιον Ορος, o. 218. 

63. Βλ. υποσημ. 1. Επίσης Σμυρνάκης, ό.π.. σ. 618, και K. Βλά- 
χος, H χερσόνησος του Αγίου ΄Ορους ΄Αθω και αι εν αυτή µοναί 
καί μοναχοί, εν Βόλῳ 1903, o. 290-291. O Θεοχαρίδης, Προκα- 
ταρκτική θεώρηση των βυζαντινών φάσεων του περιβόλου της po- 
νής Ξενοφώντος, ό.π., σ. 452, σημ. 4, ανάγει την ίδρυση του καθολι- 
κού γύρω ota 1000. Πρβλ. και Papachryssanthou, Actes de Χέ- 
nophon, ό.π., σ. 7. 

64. Βλ. υποσημ. 32. 

65. Βλ. υποσημ. 37 και 38. 

66. Βλ. υποσημ. 43. 

67. O Στέφανος ασπάστηκε το μοναχικό σχήμα όταν πλέον ο Niky- 
φόρος Βοτανειάτης (1078-1081) είχε αναγορευθεί αυτοκράτορας του 
Βυζαντίου. βλ. Papachryssanthou, Actes de Xénophon, ὁ.π.. 
αριθ. 1, στίχ. 18-32. Αυτό πρέπει να συνέβη τον πρώτο κιόλας χρόνο 
της βασιλείας του Βοτανειάτη, γιατί to θέρος του 1078 ο Στέφανος 
ως Συμεών είναι ήδη ηγούμενος της μονής Ξενοφώντος, βλ. Νικη- 
φόρος Βρυέννιος, Ύλη ιστορίας εις τέσσερα βιβλία, εκδ. P. 
Gautier, CFHB, Bruxelles 1975, βιβλ. 1V, κεφ. 26-27, σ. 295, στίχ. 
16-19, σημ. 6. Περισσότερα για τον ηγούμενο και δεύτερο κτήτορα 
της μονής Συμεών βλ. Papachryssanthou, ό.π., σ. 13 κ.ε 

68. Papachryssanthou, ό.π., αριθ. 1, στίχ. 52-57: πρβλ. και στίχ. 
25-32, Βλ. και Θεοχαρίδης, Προκαταρκτική θεώρηση τῶν βυζα- 
ντινῶν φάσεων τοῦ περιβόλου τῆς μονῆς Ξενοφῶντος, ὁ.π., σ. 445, 


Dn -- σημό 


69. Βλ. υποσημ. 61. 

ΤΗ. Pazaras 


ΤΗΕ SCULPTURAL DECORATION OF THE OLD KATHOLIKON 
OF THE XENOPHON MONASTERY ON MOUNT ATHOS 


The architectural sculpture of the old katholikon of 
the Xenophon Monastery occupies a special place 
amongst the works of marble carving preserved on 
Mount Athos. It comprises the following pieces: 

I. The four columns of the naos, with their bases, capi- 
tals and impost blocks. 

Four types of Corinthian capitals are represented, 
deriving from Early Christian monuments. Minor altera- 
tions, dating from the time when the church was built, 
can be detected ‘on one of them. 

The impost blocks are pyramidal in shape. The motifs 
on them show a certain eclecticism, combining foliate 
crosses, reminiscent of Early Christian decoration, with 
heart-shaped palmettes, sprig-like palmettes, and inter- 
linked roundels containing crosses and rosettes. 

II. The two columns of the lite, with their bases and 
capitals. The capitals consist of the bases of window 
mullions dating from the Early Christian period, on 
which foliate crosses have been carved. 

III. Three mullions, in the windows of the two choirs 
and the sanctuary conch. 

IV. The two springers above the entrance to the naos 
from the lite, the motifs and technique of which are 
similar to those of the impost blocks inside the naos. 
V. The door-frame in the entrance to the naos from the 
lite, which takes the form of a series of recessed frames, 
surrounded by a broad cyma moulding. 

VI. A cornice, in second use, over the doorway leading 
from the outer narthex (itself of later date) to the lite. It 
is decorated with a peculiar and unusual combination 
of acanthus palmettes and upright acanthus leaves, in 
simple, stylized form. 

VII. The original marble templon, which is fully pre- 
served behind the seventeenth century iconostasis. It 
consists of three independent screens, with monolithic 
colonnettes, cylindrical at the top and square at the bot- 
tom, which are capped by cubic capitals and support 
chamfered epistyles. None of the capitals, nor the epis- 

tyles in the side sections, are decorated. Only the cham- 
fered face of central epistyle has decoration, consisting 
of an undulating tendril with vine leaves. The interstices 
in the lower part of the central section of the templon 
are filled by two closure slabs adorned with the well- 
known motif of a lozenge inscribed within a rectangle, 
with a large circle in the middle and smaller ones in the 
corner sections. The circles enclose crosses, rosettes and 
plant motifs. 

With the exception of the columns in the lite and naos, 
with their bases and capitals, and the window mullions 
— all of which are spolia — the sculpture is directly 
linked either to the time of the original construction of 
the katholikon, or to the later additions. It may be di- 
vided into two chronological phases. The first includes 
the impost blocks in the naos, the door-frame and 
springers in the lite, and possibly the cornice of the 
door-frame in the outer narthex. Since these works have 
common motifs and technique, and furthermore are 
basic structural elements of the building, they must have 
been executed when the church was first erected: in the 
time of Hosios Xenophon, at the end of the 10th cen- 
tury. Stylistic considerations support this dating. 

The decoration on the capitals in the lite must also be 
assigned to the first phase of the church’s history. The 
capitals were originally used undecorated as bases for 
window mullions, first in an Early Christian building 
and later in windows of the katholikon, possibly in the 
same position as the present-day choirs, which were 
added in the first half of the 16th century. 

The templon, however, may be assigned to the second 
phase. As a secondary feature, it was probably added 
when the church was renovated by the Megas Drounga- 
rios, Stephanos (later to become a monk, with the name 
of Symeon), in the second half of the 11th century. This 
date is supported by the relief work both on the closure 
slabs and on the epistyle. 


